Forligskreds vil stadig have Vinge Station - sn.dk - Forsiden - Nordsjælland
Der er fortsat opbakning fra Christiansborg til en S-tog-station i Vinge ved Frederikssund. Illustration: Henning Larsen Architects + Tredje Natur
Artiklen: Forligskreds vil stadig have Vinge Station
Nordsjælland - 12. januar 2018 kl. 04:00
Alle fem partier bag transportforliget fra 2014 bakker fortsat op om S-togstation i Vinge ved Frederikssund, skriver Frederiksborg Amts Avis.
For transportordførerne fra samtlige partier, SF, DF, Socialdemokratiet, Enhedslisten og Radikale Venstre, som står bag transportforliget, mener stadig, at stationen i Vinge skal realiseres.
I forliget er der afsat 54,7 millioner på finansloven for 2018 til stationen, og selv om aftalen mellem Frederikssund Kommune og Transport-, bygnings-, og boligministeriet udløb den 30. november sidste år, er der stadig fuld politisk opbakning.
- Vi vil gerne være med til at realisere projektet. At der er udfordringer i øjeblikket gør ikke, at vi skal bringe det i yderligere vanskeligheder ved at droppe stationen, siger Rasmus Prehn (S).
- Vi bakker fortsat op. Der skal bygges en station, og det vil også være det rigtige signal at sende til investorerne, siger Kim Christiansen (DF).
Karsten Hønge (SF), Henning Hyllested (EL) og Andreas Steenberg (R) siger til Frederiksborg Amts Avis, at de også støtter en station i Vinge.
Fra transport-, bygnings- og boligminister Ole Birk Olsen (LA) lyder det i et skriftligt svar til Frederiksborg Amts Avis:
- Jeg kan konstatere, at der er opbakning til at holde fast i at bygge en station i Vinge, og dermed er der grundlag for, at forligskredsen bag aftalen kan tage en beslutning om det.
- Jeg er meget glad, og det er gode nyheder. Det gør mig fortrøstningsfuld, siger borgmester John Schmidt Andersen (V).
Forligspartierne mødes med ministeren for at drøfte sagen den 16. januar.
Karlslunde smadrede Birkerød
7. Ny formand skal skaffe kunder til gågaden
9. Ældrebesparelser vækker bekymring
10. Minister: Nogen tænker »går den, så går den«
Politiet i Bangladesh har problemer med at passe på de mange...